Gatačko polje
<s>Gatačko polje je prostarni geomorfološko-hidrografski kompleks kraškog polja, smješten u Dinaridima, u sjevernoj Hercegovini, Bosna i Hercegovina.</s><s>Prostire se na površini od oko 60 km2, dinarski je izduženo (24 km) i iznimno visoko (dno na 840 m nadmorske visine).</s><s>Smješteno je između planina Bjelašnica i Lebršnik.</s>

<s>U principu se dijeli na dvije površine, Veliko i Malo polje (sa najvećim brojem kraških obilježja).</s><s>Veliko se dalje dijeli na Gornje i Donje polje.</s>

<s>Kroz polje teku ponornice Gračanica i Mušnica, koje polje povremeno i plave.</s><s>Jedino veće naseljeno mjesto je Gacko.</s><s>Blizu polja su planina i prijevoj Čemerno (Gacko) (sa morskim razvođem), izvorište Trebišnjice, Klinje jezero, kao i nacionalni park "Sutjeska".</s>

<s>Vode pripadaju slivu rijeke Trebišnjice koja predstavlja veoma složen sistem nadzemnih i podzemnih voda.</s><s>Rijeka potiče od dva toka iz Lebršnika i Čemernog: jedan tok pod imenom Mušnica, teče od istočne ka zapadnoj granici Gatačkog polja, prolazi kroz jezero Klinje, te naselja Avtovac, Gacko, Srđevići, Bašići, Drugovići, Kula i Branilovići (pod raznim imenima zbog njene ponorne prirode).</s><s>Drugi tok, pod imenom Gračanica, teče od Čemerno planine ka Gatačkom polju, gdje se spaja sa Mušnicom blizu Srđevića.</s>

<s>Klimu pomenutog područja odlikuju duge i oštre zime sa niskim temperaturama.</s><s>Od davnina stočarstvo je zastupljeno kao primarna ekonomska djelatnost ovog područja.</s>

<s>U polju su registrovane: 2 vrste riba, 129 vrsta ptica, 20 vrsta vilinih konjića i 274 floralnih vrsta.</s><s>Kraški fenomeni su: Gareva pećina i meandri temporarnih kraških rijeka.</s>

<s>Pronađene su velike zalihe uglja (niskokalorični lignit) i koriste se za Termoelektranu Gacko.</s><s>Ova eksploatacija je i najveća potencijalna opasnost za ekologiju polja.</s><s>Filip Balif je istraživao Gatačko polje.</s>

<s>Reference</s>

<s>Vanjski linkovi</s>

<s>Gacko
Kraška polja u Bosni i Hercegovini</s>

